**15/2018. (XI. 26.) MÜK szabályzat[[1]](#footnote-1)  
a közvetítői eljárásról szóló 5/2018. (III. 26.) MÜK szabályzat módosításáról**

A Magyar Ügyvédi Kamara küldöttgyűlése az ügyvédi tevékenységről szóló 2017. évi LXXVIII. törvény (a továbbiakban: Üttv.) 158. § (1) bekezdés 29. pontjában és a Magyar Ügyvédi Kamara Alapszabálya IV.20. pont 29. alpontjában kapott felhatalmazás alapján,

az Üttv. 157. § (2) bekezdés e) pontjában foglalt feladatkörében eljárva,

az Üttv. 156. § (3) bekezdése szerinti feladatkörében eljáró Országos Kamarai Jogtanácsosi Tagozat és Országos Alkalmazott Ügyvédi Tagozat véleményének kikérésével,

a következő szabályzatot alkotja:

**1.** A közvetítői eljárásról szóló 5/2018. (III. 26.) MÜK szabályzat a következő 2.20. ponttal egészül ki:

„2.20. A területi kamara elnöke a közvetítői eljárás kezdeményezésére nyitva álló határidő lejártáról, a közvetítői eljárás megindulásáról és befejezéséről haladéktalanul, de legfeljebb három munkanapon belül értesíti a vezető fegyelmi biztost.”

**2.** A közvetítői eljárásról szóló 5/2018. (III. 26.) MÜK szabályzat 4.3. pontja helyébe a következő rendelkezés lép:

„4.3. E szabályzat 2.20. pontját 2019. január 1-ig, de legkésőbb a regionális fegyelmi bizottságok megalakulásáig nem kell alkalmazni.”

**3.** Ez a szabályzat a Magyar Ügyvédi Kamara honlapján történő közzétételét követő napon lép hatályba.

Budapest, 2018. november 27.

|  |  |
| --- | --- |
| *Dr. Bánáti János elnök* | *Dr. Fekete Tamás főtitkár* |

1. A szabályzatot a Magyar Ügyvédi Kamara Küldöttgyűlése a 2018. november 26-i ülésén fogadta el. [↑](#footnote-ref-1)